คือปวดขาหนีบข้างซ้ายครับเป็นตั้งแต่เมื่อวานแต่เมื่อวานปวดเป็นช่วงๆ แต่วันนี้ปวดนานแต่ไม่มีก้อนอะไรตรงบริเวณขาหนีบ ก่อนหน้านี้ปวดอัณฑะไปหาได้ยามากิน ยาหมดแล้วแตก็ยังไม่หาย จนตอนนี้เริ่มปวดขาหนีบ มีนัดกับอีกที วันที่13 กันยา ควรรอถึงตอนนั้นมั้ยครับ
สวัสดีค่ะ อาการปวดที่ขาหนีบข้างซ้ายเป็นช่วงๆ ไม่มีก้อนดังกล่าวมา อาจมีสาเหตุมาจาก การมีน้ำเหลืองที่โตผิดปกติจากการอักเสบหรือติดเชื้อที่ต่อมน้ำเหลือง หรือติดเชื้อที่อวัยวะข้างเคียงแล้วลามมาต่อมน้ำเหลือง มีถุงอัณฑะอักเสบหรือติดเชื้อ มักเกี่ยวกับโรคติดต่อทางเพศสัมพันธ์ การติดเชื้อที่ผิวหนังบริเวณอัณฑะมักมีผื่นหรือตุ่มให้เห็น หรือเป็นอาการปวดจากชั้นกล้ามเนื้อหรือเส้นเอ็น หรือเป็นการปวดก้อนไส้เลื่อนแต่ก็มักเห็นก้อนชัดเจนจากที่กล่าวมานั้น อาจจะเป็นการรักษาตามอาการ ซึ่งถ้าหลังรักษาแล้วยังไม่หาย ควรกลับไปพบแพทย์ ถ้าอาการเป็นมากในระหว่างานี้ ปวดมากขึ้นเรื่อยๆ หรือมีอัณฑะปวด บวม แดง คลำก้อนได้ ปัสสาวะแสบขัดร่วมด้วย ให้กลับไปพบแพทย์ก่อนนัด ในระหว่างนี้งดการมีเพศสัมพันธ์ ระวังการกระทบกระแทก กินยาแก้ปวดเพื่อบรรเทาอาการได้เบื้องต้น